লরান বেথেল

**লরান বেথেল** হলেন একজন আমেরিকান ব্যাপ্টিস্ট মিশনারি এবং মানবাধিকার প্রবক্তা, যিনি বর্তমানে পূর্ব ইউরোপে বসবাস করছেন। তিনি থাইল্যান্ডের চিয়াং মাই এ অবস্থিত 'নিউ লাইফ সেন্টারের' অন্যতম প্রতিষ্ঠাতা। এই কেন্দ্রটি প্রাক্তন পতিতাদের বা যৌন পাচারের শিকার নারীদের খ্রিস্টান-ভিত্তিক শিক্ষা প্রদানের মাধ্যমে সাক্ষর ও কর্মসংস্থানের উপযোগী করে তোলে। তিনি 'আমেরিকান ব্যাপ্টিস্ট ইন্টারন্যাশনাল মিনিস্ট্রিজের' গ্লোবাল কনসালট্যান্ট পদে অধিষ্ঠিত আছেন। বর্তমানে তিনি নেদারল্যান্ডসে অবস্থান করছেন।

## জীবনী
বেথেল ক্যালিফোর্নিয়ার সান জোয়াকুইন উপত্যকায় বড় হয়েছেন। তিনি ছিলেন তার মা-বাবার একমাত্র মেয়ে এবং ভাইবোনের মধ্যে সবার বড়। তার বাবা ছিলেন একজন ব্যাপ্টিস্ট মিনিস্টার বা যাজক।

বেথেল রেডল্যান্ডস বিশ্ববিদ্যালয়ে পড়াশোনা করেছেন। এর পরপরই তিনি দূর দেশ ভ্রমণের তার শৈশবের স্বপ্ন পূরণের পথে পা বাড়ান এবং ১৯৭৮ সালে হংকংয়ে শিক্ষকতা শুরু করেন। এর এক বছর পর তিনি থাইল্যান্ড ভ্রমণ করেন। থাইল্যান্ডের পতিতালয় এলাকা দেখে তিনি অনুপ্রাণিত হন এবং ১৯৮৭ সালে চিয়াং মাই এ 'নিউ লাইফ সেন্টার' প্রতিষ্ঠা করেন ও এর পরিচালক হন। ১৯৯৫ সালের মধ্যে তার পরিচালনায় নিউ লাইফ সেন্টার প্রতিদিন প্রায় ১২০ জন নারীকে সহায়তা প্রদান করছিল। সেখানে তাদের বৃত্তিমূলক দক্ষতা শেখানো হতো এবং সাক্ষরতার জন্য নৈশ বিদ্যালয়ে যাওয়ার সুযোগ করে দেওয়া হতো। থাইল্যান্ডের পতিতালয় থেকে নারী ও শিশুদের উদ্ধারে তিনি স্থানীয় পুলিশ এবং পরিবারগুলোর সাথেও কাজ করেছেন।

২০০১ সালে তিনি আমেরিকান ব্যাপ্টিস্ট মিনিস্ট্রিজের মানব পাচার ও শোষণ বিষয়ক আন্তর্জাতিক পরামর্শক হিসেবে কাজ শুরু করেন। ২০০০ সালে তিনি যৌন পাচার বিষয়ে মার্কিন সেনেটের বৈদেশিক সম্পর্ক কমিটির সামনে সাক্ষ্য দেন। ২০০৩ সালে তিনি পুনরায় মার্কিন প্রতিনিধি সভার সামনে মানব পাচার বিষয়ে সাক্ষ্য প্রদান করেন। পরের বছর, ২০০৪ সালের জুলাই মাসে, বেথেল ব্যাপ্টিস্ট ওয়ার্ল্ড সেন্টেনারি কংগ্রেসের প্রাক-সম্মেলনে বক্তব্য রাখেন। ২০০৫ সালে তিনি ব্যাপ্টিস্ট ওয়ার্ল্ড অ্যালায়েন্স মানবাধিকার পুরস্কার লাভ করেন।

২০০৬ সালের নভেম্বরে, ফ্লোরিডার অরল্যান্ডোতে আয়োজিত আমেরিকান ব্যাপ্টিস্ট চার্চেস ইউএসএর শতবর্ষ পূর্তি উদযাপনের একটি সান্ধ্যকালীন সমাবেশে বেথেল বক্তব্য রাখেন। ২০০৯ সালের মার্চ মাসে মার্সার ইউনিভার্সিটিতে "যৌন পাচার বন্ধ করুন: একুশ শতকের দাসত্বের অবসানে একটি আহ্বান" শীর্ষক সম্মেলনে তিনি বক্তব্য দেন।

বেথেলের দর্শন হলো এই যে, পতিতাবৃত্তিতে বাধ্য হওয়া শিশুরা তাদের ওপর হওয়া নির্যাতন থেকে সেরে উঠতে পারে। যারা এর বিপরীত মত পোষণ করেন, তাদের সম্পর্কে তিনি বলেন যে, "তারা মানুষের মনের শক্তির প্রতি যথেষ্ট সম্মান প্রদর্শন করছেন না।" বেথেল পতিতাবৃত্তির বিরুদ্ধে লড়াইয়ে "নর্ডিক মডেলেরও" সমর্থক।

## তথ্যসূত্র

বিষয়শ্রেণী:শিশু অপরাধের শিকারদের সমর্থক
বিষয়শ্রেণী:যৌন নির্যাতনের শিকারদের সমর্থক
বিষয়শ্রেণী:আমেরিকান নারী অধিকার কর্মী
বিষয়শ্রেণী:আমেরিকান নারী শিক্ষাবিদ
বিষয়শ্রেণী:নারী খ্রিস্টান যাজক
বিষয়শ্রেণী:যুক্তরাষ্ট্রের ব্যাপ্টিস্ট যাজক
বিষয়শ্রেণী:যুক্তরাষ্ট্রের ব্যাপ্টিস্ট মিশনারি
বিষয়শ্রেণী:থাইল্যান্ডে ব্যাপ্টিস্ট মিশনারি
বিষয়শ্রেণী:পতিতাবৃত্তি বিরোধী কর্মী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অজানা (জীবিত ব্যক্তি)
বিষয়শ্রেণী:একুশ শতকের ব্যাপ্টিস্ট
বিষয়শ্রেণী:থাইল্যান্ডে আমেরিকান মিশনারি
বিষয়শ্রেণী:নারী খ্রিস্টান মিশনারি
বিষয়শ্রেণী:নেদারল্যান্ডসে আমেরিকান প্রবাসী
বিষয়শ্রেণী:হংকংয়ে আমেরিকান প্রবাসী
বিষয়শ্রেণী:একুশ শতকের আমেরিকান নারী
বিষয়শ্রেণী:আমেরিকান নারী মানবাধিকার কর্মী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:হংকংয়ে মার্কিন প্রবাসী
বিষয়শ্রেণী:নেদারল্যান্ডসে মার্কিন প্রবাসী
বিষয়শ্রেণী:মার্কিন নারী শিক্ষায়তনিক